  Виталий Пронин Толон Вавож ёросысь Мичурин нимо хозяйствоын ортчиз «Бусы нунал». Ӟамбайёс азьло аръёсы но та выллем ужрадъёс ортчытъязы ни, но таяз учыре отчы люкаськылӥзы Приволжск федерал округе пырись вань улосъёсысь гурт удысэн герӟаськем сюрслэсь ятыр кивалтӥсьёс но специалистъёс.Пумиськонэз усьтӥз Россилэн Президентэзлэн Приволжск федерал округъя оскем муртэз Михаил Бабич. Ужрадэ озьы ик пыриськизы Россиысь гурт хозяйствоя министрлэн воштӥсез Илья Шестаков, Удмуртилэн Президентэз Александр Волков, Удмурт Республикая валтӥсь федерал инспектор Дмитрий Мусин но мукет вылӥ кивалтӥсьёс.Мичурин нимо но Удмуртиысь мукет азьветлӥсь хозяйствоослэсь, гурт удыслы техника поттӥсь предприятиослэсь ужамзэс чакласа, та ужрадэ пыриськемъёс эскеризы гурт удысын выльдӥськонъя вамышъёсты, выль техникаез, технологиосты пыӵатон амалъёсты.Иван Аркашев. Теги: АлександрВолков Вавож  